assignater
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Assignater var en type betalingsmiddel under den franske revolusjon. De ble fra 1789 utstedt som anvisninger på statskassen, og deres pålydende skulle dekkes av de midlene som kom inn ved salg av de inndratte kirkegodsene, senere også av de faste eiendommene som ble fratatt emigrantene.
Assignater skaffet revolusjonsregjeringene midler og bidrog til å påskynde salget av konfiskerte gods. På den andre siden skapte systemet en uhyggelig inflasjon. Under terroren i 1793–1794 ble inflasjonen forsøkt dempet ved blant anet å innføre maksimalpriser, men da disse ble avskaffet høsten 1794, falt assignatene raskt. I desember 1795 var en assignat på 100 F verd 50 centimes. Det sirkulerte assignater til et nominelt beløp av 45,5 milliarder. I mai 1797 ble de annullert. Les mer i Store norske leksikon Den franske revolusjon penger